Z A P I S N I K
2. sjednica Vijeća Mjesnog odbora Gajnice,
u Zagrebu,  07.07.2021. godine
s početkom u 19 sati



NAZOČNI ČLANOVI VIJEĆA:

Milan Vukelić, Alen Šukurica, Ivančica Tomečić, Lucija Rain, Bojan Tepšić, Mažda Hdagha, Željko Prašnički, Lidija Sarta

NENAZOČNI ČLANOVI VIJEĆA:

Boško Šalamon

Predsjedava Lidija Sarta, predsjednica Vijeća.

Zapisnik vodi: Lidija Sarta.



	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati.

	
Predsjednica predlaže dnevni red:


D N E V N I   R E D


Zaključci na temelju zahtjeva građana
Raspored dežurstva članova Vijeća u Mjesnom odboru
Utvrđivanje plana održavanja sjednica Vijeća
Osiguranje gradilišta u OŠ Dragutina Domjanića
Prometna problematika na području Mjesnog odbora
Pitanja i prijedlozi              

TOČKA 1. Zaključci na temelju zahtjeva građana

Vijeće  jednoglasno donosi




Z A K LJ U Č A K

Vijeće mjesnog odbora Gajnice čim prije (građani žive u zgradi označenoj crvenom oznakom nakon potresa) traži očitovanje Gradskog ureda za prostorno uređenje, izgradnju Grada, graditeljstvo, komunalne poslove i promet vezano za predmet gosp. Damira Martića u svezi izgradnje nove zgrade i vlasništva nad dijelom zemljišta na kojemu se  trenutno nalazi dječji park u Grintavečkoj ulici uz Tržnicu Gajnice. 


Z A K LJ U Č A K 

Vijeće mjesnog odbora Gajnice traži očitovanje Gradskog ureda za prostorno uređenje, izgradnju Grada, graditeljstvo, komunalne poslove i promet vezano za predmet gosp. Mihaela Vugrineca u svezi izrade prometne studije; izrađuje li se studija, u kojoj je fazi izrade i kada će MO Gajnice s njom najranije moguće biti upoznato. 


Z A K LJ U Č A K 

Vijeće mjesnog odbora Gajnice ne može udovoljiti zahtjevu postavljanja dodatnog uspornika na križanju Kredaričke ulice i ulice Sigetje jer se u neposrednoj blizini toga mjesta već nalaze uspornici i potrebna vertikalna prometna signalizacija (zahtjev gosp. Danijel Bukša) kako je već prethodno odgovoreno gosp. Bukši.







TOČKA 2. Raspored dežurstva članova Vijeća u Mjesnom odboru 

	Vijeće jednoglasno donosi


Z A K LJ U Č A K

Vijeće mjesnog odbora Gajnice utvrđuje sljedeći raspored dežurstava za građane: 15.07.2021. od 18-19h; 19.08. od 18-19h, od rujna svaki četvrtak od 18-19h. Dežurstva će se održavati na lokaciji Mjesnog odbora Gajnice, Ulica Kerestinečkih žrtava 31. Moli se nadležna mjesna samouprava da navedene termine oglasi na postojećim oglasnim pločama u Grintavečkoj ulici, Argentinskoj ulici i ulici Sigetje 2 kod Područnog ureda gradske uprave Susedgrad.



TOČKA 3. Utvrđivanje plana održavanja sjednica Vijeća


	Vijeće jednoglasno donosi

Z A K LJ U Č A K 

Vijeće mjesnog odbora Gajnice određuje da se sjednice Vijeća održavaju svake prve srijede u mjesecu izuzev ljetnih mjeseci (srpanj i kolovoz) kada će se datum utvrđivati posebnim dogovorom.






TOČKA 4. Osiguranje gradilišta u OŠ Dragutina Domjanića

	Vijeće jednoglasno donosi



Z A K LJ U Č A K

Vijeće Mjesnog odbora Gajnice od Gradskog ureda za prostorno uređenje, izgradnju Grada, graditeljstvo, komunalne poslove i promet traži da od izvođača radova i nadzora hitno zatraži osiguranje gradilišta u Osnovnoj školi Dragutina Domjanića kako bi se zaštitila djeca i spriječio njihov pristup gradilištu.
Vijeće Mjesnog odbora hitno traži i zaštitu i osiguranje od oštećivanja i uništavanja drveća koje je na gradilištu zatrpano zemljom.


	













TOČKA 5. Prometna problematika na području Mjesnog odbora 

	Vijeće jednoglasno donosi



Z A K LJ U Č A K 

Vijeće mjesnog odbora Gajnice traži od VGČ Podsused-Vrapče produženje trajanja zelenog svjetla za pješake za dva semafora koja se nalaze na prijelazima ulice Karažnik s desne i lijeve strane (u smjeru zapada i istoka) od križanja ulica Karažnik i ulice Gajnice za minimalno 3 sekunde kako bi pješaci mogli sigurno prijeći cestu. 



Z A K LJ U Č A K 

Vijeće mjesnog odbora Gajnice traži mišljenje Radnog tijela za promet od VGČ Podsused-Vrapče za iscrtavanje pješačkog prijelaza preko ulice Stare Gajnice na križanju sa ulicom Karažnik.



Z A K LJ U Č A K 

Vijeće mjesnog odbora Gajnice od VGČ Podsused-Vrapče u sklopu redovitog ljetnog održavanja, a najkasnije prije početka nove školske godine traži obnovu i osvježenje cjelokupne horizontalne prometne signalizacije koja je na pojedinim mjestima nevidljiva ili gotovo nevidljiva prema zatečenom stanju na terenu i zahtjevu gosp. Danijela Bukše.
























Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Željko Prašnički
	1. Može li se na sjednicu pozvati zainteresiranu stranu koja treba izložiti svoju problematiku? Odgovoreno je da može, samo se treba najaviti prije sjednice.
2. Đurdica Petrović, tajnica udruge umirovljenika koji koriste prostor  u Meksičkoj 2 prijavljuje problem jer u zadnjem periodu trebaju plaćati račun za vodu kojega do nedavno nisu plaćali i da oni za to nemaju sredstava. Odgovoreno da će se s mjesnom samoupravom provjeriti zašto je to tako. 
3. Pitanje vezano za raspored korištenja svih prostora - predviđa se rasprava na idućoj sjednici jer još nismo dobili službeni popis korisnika od strane mjesne samouprave.
4. Može li mjesni odbor dati mišljenje o korištenju javnih lokacija za ulične svirače? Upitat će se za informaciju od strane nadležnih o tome.

	Alen Šukurica
	1. Prijedlog da parkirna mjesta koja su rezervirana za školu  koja sada ima svoj parking - prefarbat da više ne bude rezervirano za školu. 
2. U Obirskoj je ulici puknuo ventil za vodu, ali se pri sanaciji nije do kraja asfaltiralo i završilo s radovima. Konstatirano da se treba slikati lokacija i poslati nadležnima na rješavanje.

	Lidija Sarta
	Prijedlog da se upiti građana iskoriste i za njihovu edukaciju kome se pojedini problemi mogu direktno uputiti na rješavanje (aplikacija Moj Zagreb, redarstvo@zagreb.hr, dojavni.centar@zgh.hr)

	Ivančica Tomečić
	Prijedlog za edukaciju građana o održavanju čistoće u kvartu.

	Bojan Tepšić
	Prijedlog za rješavanje problema parkinga u Čileanskoj ulici.




Dovršeno u 20.30 sati.

KLASA: 026-02/21-002/1112
URBROJ: 251-06-11-13-21-2
Zagreb, 07.07.2021.


Zapisnik sastavila: 							        Predsjednica
Lidija Sarta								Vijeća Mjesnog odbora				          
									      Lidija Sarta, v.r.  

